Tiener op vakansie vir selfoon vermoor | Maroela Media
Die Margate-polisie ondersoek 'n saak van moord nadat Shayleen van Zanten (15) Woensdag in Trafalgar naby San Lameer, waar sy op vakansie was, glo vir haar selfoon vermoor is.
Maj. Thulani Zwane, provinsiale polisiewoordvoerder van KwaZulu-Natal, het aan Maroela Media bevestig die tiener was saam met haar pa en vriende in die Suidkus-dorpie toe sy aangeval en verskeie kere met 'n skerp voorwerp gesteek is.
"Na wat verneem word het die slagoffer en 'n vriendin omstreeks 18:00 gaan stap," het Zwane gesê. "Hulle het skaars die strandhuis verlaat toe hulle 'n man sien nader stap. Hulle het besluit om om te draai en terug te keer na die strandhuis."
Die verdagte het Van Zanten voorgekeer voordat hulle die hek kon bereik. Hy het in gebroke Engels op Van Zanten se selfoon aangedring. "Daar word beweer dat sy geweier het om die selfoon aan hom te oorhandig en 'n gestoeiery het ontstaan. Die man het haar in haar arm, bors en lies gesteek."
Van Zanten is ná die aanval na 'n nabygeleë hospitaal gehaas waar sy aan haar beserings beswyk het.
KwaZulu-Natal misdaad moorde Shayleen van Zanten Trafalgar
Ons het geword soos stomp byle want ons staan nie op teen hierdie gemors nie
Ek is 'n inwoner van hierdie pragtige klein paradys maar die afgelope paar weke is die duiwel en al sy trawante hier los. Inbrake, aanvalle weekliks, tot 3 of 4 keer per nag. Eintlik is dit maar net 'n groterige aftree-oord. Ons is tans die teiken van òf 'n bende, óf 'n sindikaat wat die plek wil leegdra voor hul aanbeweeg. Dis nie 'n plesier om jou oudag so deur te bring nie.
Ek het ongelooflik baie respek dat sy so dapper was om nee te sê en te veg vir iets wat haar ouers vir haar gegee het. In my oë is sy 'n klein heldinnetjie al is ek bitter jammer dat sy haar lewe verloor het. Mag GOD jou tussen die engele plaas waar jy hoort!
Nee, wat, dit is hoekom ons nie meer naby die Suid Kus wil vakansie hou nie, drie jaar terug het dieselfde met my by Margate gebeur, ek het terug geveg en gelukkig het die "saad van die duiwel" niks aan my gedoen nie, maar is deur ander manne wat gesien wat gebeur het 'n lekker les geleer. gaan maar liewer binneland toe vir 'n vakansie. Baie sterkte aan die Familie,